stanford-oval/wikipedia huggingface dataset:
משחק פתור
משחקים פתורים

ארבע בשורה – משחק מושלם של השחקן הפותח יוביל אותו לניצחון.
איקס עיגול – משחק מושלם של שני הצדדים מוביל לתוצאת תיקו.
הקס – פתור אולטרה-חלש: עבור לוחות מרובעים, השחקן הראשון לא יכול להפסיד. זאת בצירוף ההוכחה כי לא תיתכן תוצאת תיקו, מראה כי בהינתן משחק מושלם של השחקן הראשון – הוא בהכרח ינצח (אך האלגוריתם לאותו משחק מושלם אינו ידוע). כמו כן המשחק פתור במובן החזק על לוחות בגודל של עד 6×6, וכן פתור במובן החלש על לוחות 7×7, 8×8, 9×9. פתרון חזק לבעיה המוכללת של לוח בגודל n×n (תוך הצגת הבעיה כבצורה של בעיית הכרעה) היא בעיה PSPACE-שלמה.
דמקה אנגלית – המשחק נפתר בצורה חלשה ב-2007, לאחר מאמץ שנמשך 18 שנה בו השתתפו מאות מחשבים, משחק מושלם של שני השחקנים יוביל לתיקו. האסטרטגיה האופטימלית מומשה בתוכנה צ'ינוק.
ששת הרגלים (אנ') - משחק מושלם של השחקן השני יוביל אותו לניצחון.
משחקים פתורים חלקית

רברסי – על לוח בגודל n×n זו בעיה PSPACE שלמה. במקרים הפרטיים של משחק 4×4 ו- 6×6, משחק מושלם של השחקן השני (כלומר לא זה שפתח) יוביל אותו לניצחון.
דמקה בינלאומית – המשחק פתור עבור מקרים מסוימים בלבד.
גו – עבור לוח בגודל 4×4 המשחק פתור במובן החזק. עבור לוח 5×5 המשחק פתור במובן אולטרה-חלש. בני אדם משחקים בדרך כלל בלוח 19×19.
דוגמה למשחק פתור אולטרא-חלש

נתבונן במשחק הבא: ישנה טבלה m על n. כל אחד מהמשתתפים בוחר בתורו ריבוע מהטבלה, ומסיר אותו ואת כל הריבועים שנמצאים מעליו, מימינו, או מעליו-מימינו (במילים אחרות, אם הוא בחר את הריבוע בשורה r ובעמודה c" הוא מסיר את כל הריבועים שהשורה שלהם היא לכל היותר r והעמודה היא לכל היותר c). מי שלוקח את הריבוע האחרון (פינה שמאלית למטה) מפסיד.
טענה: לשחקן הראשון יש אסטרטגיה מנצחת.
הוכחה: נשים לב שלפי משפט צרמלו לאחד השקנים יש אסטרטגיה מנצחת (אין תיקו). נניח בשלילה שלשחקנית השנייה יש אסטרטגיה מנצחת. נניח השחקן הראשון מסיר את הריבוע בפינה הימנית עליונה. לאחר מכן, השחקנית השנייה משחקת מהלך X (לפי האסטרטגיה המנצחת שלה). כעת ניתן לראות שאם השחקן הראשון היה מתחיל במהלך X, הלוח היה בדיוק באותו מצב. כיוון שהמשחק סימטרי לחלוטין בין השחקנים, זוהי אסטרטגיה מנצחת לראשון, בסתירה.
הוכחה זו הראתה שלשחקן הראשון יש אסטרטגיה מנצחת, אך לא הראתה מה היא (ואסטרטגיה כזו לא ידועה היום ללוח בגודל כללי).
כנסיית השכל (אלבום)

כנסיית השכל (ידוע גם בתור "האלבום הצהוב") הוא אלבומם השלישי של כנסיית השכל. האלבום זכה להצלחה מסחרית, ומתוכו יצאו להיטים, כדוגמת "למיה יש אקדח", "היינו עושים אהבה" ו"ואת מתפשטת".
רקע

אלבומם השני של כנסיית השכל, "קח שירים", שהיה אלבום שירי משוררים ניסיוני, נחל כישלון מסחרי, וחברות התקליטים השונות בישראל דחו את הלהקה. רן אלמליח, בסיסט הלהקה, סיפר:
...ובמקרה, באיזה בשלוש בבוקר, פגשתי את קובי אוז עובר בפלורנטין. הוא ירד מהוואן של ההופעות, ורץ אליי וסיפר לי בהתלהבות שהוא מקים לייבל שקראו לו 'לבנטיני'. הוא שאל אם יש לנו חומרים לאלבום, אמרתי לו ש'כן, אבל אף אחד לא רוצה, בטח גם אתה לא תרצה'. ואז הוא בא, שמע, והקלטנו את האלבום הזה.
האלבום זכה להצלחה מסחרית, ובמצעד הפזמונים השנתי של רשת ג', זכתה הלהקה בתואר להקת השנה.
רשימת השמעה

| מס' | שם | משך |
| --- | --- | --- |
| 1. | להיות לבד  | 3:16 |
| 2. | אנחנו לדרכים  | 3:04 |
| 3. | קאנא ווחדה  | 4:39 |
| 4. | מה נשאר  | 3:39 |
| 5. | אגדה מוזרה  | 3:32 |
| 6. | ואת מתפשטת (שקט)  | 4:11 |
| 7. | היינו עושים אהבה  | 3:11 |
| 8. | נפלה עלייך עצבות  | 3:19 |
| 9. | למיה יש אקדח  | 4:01 |
| 10. | היא הולכת  | 4:21 |
| 11. | אני בא אליה  | 2:48 |
| 12. | מיטות חולות  | 3:42 |
| משך כולל: | משך כולל: | 43:48 |
משתתפים

יורם חזן - שירה, גיטרה אקוסטית, סקסופון
רן אלמליח - בס, גיטרה אקוסטית
דוד ראסד - גיטרות
מייק גולן - קלידים, תכנות ודגימות
קובי אוז - דגימות, קלידים, עיבודים, הפקה מוזיקלית
מוטי יוסף - תופים
אמיר מילשטיין - חליל
אבי אלבוחר - פסנתר
רוחמה רז - קולות
אורי ברק - הפקת סאונד
יניב דוידסון - הפקה
הערות שוליים

1 2  עמי פרידמן, כנסיית השכל: "להתפרק? לא היה לנו זמן", באתר ynet, 9 בינואר 2017
| כנסיית השכל |
| --- | --- | --- |
| חברי ההרכב | יורם חזן • רן אלמליח • דוד ראסד • דניאל זייבלט • עמי רייס |  |
| אלבומים | דברים בלחש • קח שירים • כנסיית השכל • רוץ ילד • ידיים למעלה • אוטוביוגרפיה • שורות של אנשים • הבית כה רחוק • זה לא אני |  |
| --- | --- |
בקרת זהויות :  MusicBrainz release group: a03dc3d7-c406-4090-930d-6a034f0bdf38
סם רוקוול

| --- | --- |

 לידה:  5 בנובמבר 1968 (בן 56) דיילי סיטי, ארצות הברית 
 שם לידה:  Samuel Rockwell 
 מדינה:  ארצות הברית 
 תקופת הפעילות:  מ-1980 
 מקום לימודים:  סטודיו ויליאם אספר  בית הספר לאמנות על שם רות אסאווה 
 פרסים והוקרה:  פרס גלובוס הזהב (2018)  פרס השחקן הטוב ביותר של פסטיבל סיטג'ס (1997)  פרס השחקן הטוב ביותר של פסטיבל סיטג'ס (2007)  פרס השחקן הטוב ביותר של פסטיבל סיטג'ס (2009)  דוב הכסף (2003)  פרס אוסקר לשחקן המשנה הטוב ביותר (2018)  פרס גילדת שחקני המסך 
 פרופיל ב-IMDb
 
סמואל "סם" רוקוול (באנגלית: Samuel "Sam" Rockwell; נולד ב-5 בנובמבר 1968) הוא שחקן קולנוע, טלוויזיה ותיאטרון אמריקאי זוכה פרס אוסקר לשחקן המשנה הטוב ביותר על תפקידו בסרט "שלושה שלטים מחוץ לאבינג, מיזורי", עליו גם זכה בפרס גלובוס הזהב ובפרס בבאפט"א. עוד סרטים בהם שיחק רוקוול כשחקן קולנוע ראשי הן; "ירח", "וידויים של מוח מסוכן", "עמוק בגרון" וכשחקן משני בסרטים "גרין מייל", "אנשי המזימות", "איירון מן 2", "פרוסט/ניקסון", "מדריך הטרמפיסט לגלקסיה", "התנקשות בג'סי ג'יימס על ידי הפחדן רוברט פורד" ו-"כיבוש הגלקסיה".
ביוגרפיה

רוקוול נולד בדייל סיטי, קליפורניה שבארצות הברית. הוריו הם זוג השחקנים פני הס ופיט רוקוול, והם התגרשו כאשר היה בן חמש.
רוקוול גדל עם אביו בסן פרנסיסקו ולמד ב"בית ספר פרנסיסקו לאומנויות", לאחר שסיים את לימודיו עבר להתגורר בניו יורק כדי להיות שחקן.
חיים אישיים

מאז 2007 הוא בזוגיות עם השחקנית לזלי ביב.
פילמוגרפיה

בית הליצן (1989)
ברוקלין - יציאה אחרונה (1990)
צבי הנינג'ה (1990)
Strictly Business‏ (1991)
בתוך המרק (1992)
שינה טרופה (1992)
החיפוש אחר ג'ימי עין אחת (1994)
רחמים (1995)
שתויים (1995)
מבוכה מפוארת (1996)
בסקיאט (1996)
פנטזיה לאור ירח (1996)
ידידות אחרת (1997)
לעצור את ג'נה (1997)
קורס לרצח (1998)
טעויות במאפיה (1998)
סלבריטי (1998)
חלום ליל קיץ (1999)
המייל הירוק (1999)
כיבוש הגלקסיה (1999)
המלאכיות של צ'רלי (2000)
השוד (2001)
מסודרים‏ (2001)
ברוכים הבאים לקולינווד (2002)
13 ירחים (2002)
וידויים של מוח מסוכן (2002)
אנשי המזימות (2003)
פיקדילי ג'ים (2004)
מדריך הטרמפיסט לגלקסיה (2005)
בית ספר לריקודים סלוניים ולנימוסים של גב' הוצ'קיס (2005)
מלאכי שלג (2007)
ג'ושוע (2007)
התנקשות בג'סי ג'יימס על ידי הפחדן רוברט פורד (2007)
עמוק בגרון (2008)
פרוסט/ניקסון (2008)
עונה מנצחת (2009)
ירח (2009)
כוח G‏ (2009)
כולם בסדר (2009)
סוס פרא ג'נטלמני (2009)
איירון מן 2 (2010)
הפרקליטה (2010)
בוקרים וחייזרים (2011)
מבוגר אחראי (2011)
ירייה אחת (2013)
סמוך עליי (2013)
שבעה פסיכופתים (2013)
העולם על פי דאנקן (2013)
איך למצוא אהבה (2013)
כימיה טובה (2014)
התבגרות מאוחרת (2014)
Loitering with Intent‏ (2014)
פולטרגייסט (2015)
הגבר המושלם (2015)
חפירות לאש (2015)
שלושה שלטים מחוץ לאבינג, מיזורי (2017)
אישה צועדת קדימה (2017)
סגן הנשיא (2018)
אילם (2018)
Blue Iguana‏ (2018)
בלייז (2018)
האויבים הכי טובים (2019)
ג'וג'ו ראביט (2019)
ריצ'רד ג'וול (2019)
איוון האחד והיחיד (2020) - דיבוב
לא רעים בכלל (2022) - דיבוב
תראו אותם רצים (2022)
ארגייל (2024)
חברים דמיוניים (2024) - דיבוב
לא רעים בכלל 2 (2025) - דיבוב
The Heart‏ (TBA)
פילמוגרפיה > טלוויזיה

סיפורי חיים: משפחות במשבר (1993)
משפחת מרפי (2015-הווה) - דיבוב
פוסי/ורדון (2019) - מיני-סדרה
הערות שוליים

↑  חגי לוי,'"`UNIQ--nowiki-00000000-QINU`"'אזור הדמדומים, חדשות, 26 באפריל 1990
גידי אביבי,'"`UNIQ--nowiki-00000001-QINU`"'מיאמי בלוז, חדשות, 12 באוקטובר 1993
↑  נילי ברקן,'"`UNIQ--nowiki-00000003-QINU`"'‏הייתכן שקלוני ביים לבד?, באתר גלובס, 2 במרץ 2003
נסים דיין,'"`UNIQ--nowiki-00000004-QINU`"'‏פעם היו גיבורים, באתר גלובס, 27 בפברואר 2003
↑  גואל פינטו,'"`UNIQ--nowiki-00000006-QINU`"'זהירות, נגיפי תודעה, באתר הארץ, 17 בספטמבר 2003
↑  סם אליס,'"`UNIQ--nowiki-00000008-QINU`"'בורא עולמות, באתר הארץ, 29 בספטמבר 2003
↑  אבנר שביט, עכבר העיר תל אביב,'"`UNIQ--nowiki-0000000A-QINU`"'מדריך הטרמפיסט לגלקסיה, באתר הארץ, 30 בנובמבר 2006
↑  אורי קליין,'"`UNIQ--nowiki-0000000C-QINU`"'מתי הוא יתלה את התמונה, באתר הארץ, 3 במרץ 2008
פבלו אוטין,'"`UNIQ--nowiki-0000000D-QINU`"'‏גיבור מת מהלך, באתר גלובס, 5 במרץ 2008
↑  אדם אבולעפיה, עכבר העיר תל אביב,'"`UNIQ--nowiki-0000000F-QINU`"'פרוסט/ניקסון: הקרב האחרון של נשיא אמריקאי, באתר הארץ, 5 בפברואר 2009
↑  דייב איצקוף, ניו יורק טיימס,'"`UNIQ--nowiki-00000011-QINU`"'הבן שנפל לכוכב אחר, באתר הארץ, 25 ביוני 2009
↑  אנדרו גאמבל, גרדיאן,'"`UNIQ--nowiki-00000013-QINU`"'ג'ון פברו וסוד קסמם של סרטי "איירון מן", באתר הארץ, 6 במאי 2010
↑  עמית קלינג, עכבר העיר,'"`UNIQ--nowiki-00000015-QINU`"'"הפלישה למערב": קאובויים! חייזרים! כיף!, באתר הארץ, 18 באוגוסט 2011
↑  '"`UNIQ--nowiki-00000017-QINU`"'נירית אנדרמן, איתמר זהר,'"`UNIQ--nowiki-00000018-QINU`"'אוסקר 2018: הסרט "צורת המים" הוא הזוכה הגדול | כל החדשות מהלילה הנוצץ, באתר הארץ, 5 במרץ 2018
↑  '"`UNIQ--nowiki-0000001A-QINU`"'חן חדד ונירית אנדרמן,'"`UNIQ--nowiki-0000001B-QINU`"'גלובוס הזהב: הזוכים, המוחים והגברים הלבנים העצבניים, באתר הארץ, 8 בינואר 2018
| --- | --- |
בקרת זהויות :  NLI: 987007454992205171  PLWABN: 9810624807505606  BNE: XX1290804  BnF: cb14221491z (data)  GND: 140534733  ISNI: 0000 0000 7823 4799  LCCN: no98115867  MusicBrainz: f63db6b8-0934-4e27-b07e-62e744df3450  NKC: xx0033971  NLA: 41883602  NTA: 23612532X  SUDOC: 074043870  Trove: 1456439  VIAF: 24224442   WorldCat (עם VIAF): 24224442
ג'סטין ביבר

| --- | --- |

ביבר עם הלוק של המט גאלה שנערך במוזיאון המטרופולין לאמנות בניו יורק. (2015)
 לידה:  1 במרץ 1994 (בן 30) לונדון, אונטריו, קנדה 
 שם לידה:  ג'סטין דרו ביבר
 מוקד פעילות:  קנדה 
 תקופת הפעילות:  מ-2007
 מקום לימודים:  St. Michael Catholic Secondary School, Stratford District Secondary School, Jeanne Sauvé Catholic School 
 עיסוק:  זמר-יוצר
 סוגה:  פופ • R&B • דאנס-פופ • EDM
 סוג קול:  סופרן (2007–2010) בין בריטון (A2) לקונטרה-טנור (F4) (2010–הווה)
 שפה מועדפת:  אנגלית קנדית, אנגלית 
 כלי נגינה:  גיטרה, פסנתר, כלי הקשה וחצוצרה
 חברת תקליטים:  איילנד, RBMG
 בת זוג:  סלינה גומז (2010–2012) היילי בולדווין (2018–הווה)
 מספר צאצאים:  1
 פרסים והוקרה:  הרשימה המלאה
 האתר הרשמי
 פרופיל ב-IMDb
 חתימה:  
 
ג'סטין דרו ביבר (באנגלית: Justin Drew Bieber; נולד ב-1 במרץ 1994) הוא זמר-יוצר ושחקן קנדי. מהזמרים עם שיאי השמעות ומכירות מהגבוהים בהיסטוריה.
לאחר שהתגלה באתר יוטיוב בשנת 2008 על ידי המפיק סקוטר בראון דרך סרטוני הקאברים שהעלה, ביבר הוחתם בחברת ההקלטות RBMG והוציא את המיני-אלבום הראשון שלו, My World לקראת סוף 2009. האלבום הגיע למעמד פלטינה בארצות הברית ובמדינות נוספות ולמעמד פלטינה כפולה בקנדה ובממלכה המאוחדת. הזמר קבע הישג חסר תקדים ראשון בקריירה כאשר כל שירי האלבום נכנסו למצעד האמריקאי הפופולרי בילבורד הוט 100. ב-2010 הוציא את אלבום הבכורה שלו My World 2.0, שנחל אף הוא הצלחה עם מכירות עולמיות של למעלה מארבעה מיליון עותקים. והסינגל המוביל מתוך האלבום, "Baby", הפך לנצפה ביותר בהיסטוריה של יוטיוב.
בקיץ 2010 הוא קיים את סיבוב ההופעות הראשון שלו, "My World Tour". לאחריו פרסם את שני אלבומי הרמיקס My Worlds Acoustic ו-Never Say Never: The Remixes, כאשר האחרון יצא בשנת 2011 במקביל ליציאת סרט ההופעה התיעודי "ג'סטין ביבר: הסרט", שהפך לסרט ההופעה הרווחי ביותר. בהמשך אותה השנה הוא הוציא את אלבומו השני, Under the Mistletoe ואיגד שירים באווירת חג המולד. ב-2012 הוא הוציא את אלבומו השלישי, Believe, שהתאפיין בצלילי דאנס-פופ, שהחליפו את סגנון הטין פופ, ובכך סימן האלבום את השינוי המוזיקלי של ביבר והתפתחותו כאמן. בשנת 2015 יצא אלבומו הרביעי Purpose, ושלושה סינגלים מתוכו, "Sorry", "What Do You Mean?" ו-"Love Yourself", הפכו ללהיטים שהגיעו למקום הראשון במצעד הבילבורד. בהמשך, השתתף בשורה של להיטים כדוגמת: "Cold Water" של מייג'ור לייזר, "Despacito", "Let Me Love You" ו-"I'm the One".
ג'סטין קיבל את הכינוי "נסיך הפופ" ועם תחילת הקריירה ביבר ביסס את מעמדו כאייקון פופ, אליל נוער פורץ דרך וכסמל הערצה, שגרמה לתופעה הסוציולוגית ה"בליברס".
לאורך שנות הקריירה זכה ביבר ב-368 פרסים (מתוך 806 מועמדויות). ביניהם, 18 פרסים בטקס פרסי המוזיקה האמריקאית, שני פרסי גראמי (מתוך 24 מועמדויות), שני פרסי בריטי, פרס אחד של טקס פרסי הבמבי, 23 פרסים בטקס בחירת הנוער, 21 פרסים בטקס פרסי המוזיקה של MTV אירופה (אשר שבר את מספר הזכיות) ו-34 שיאי גינס.
המכירות העולמיות של ביבר מסתכמות בלמעלה מ-150 מיליון עותקים והוא נחשב לאחד המוזיקאים הנמכרים ביותר בהיסטוריה הממוקם במקום ה-21 ברשימה זו והצעיר ביותר בה. כתב העת "פורבס" כלל את ביבר שלוש שנים ברציפות ברשימת עשרת האנשים החזקים בעולם בין השנים 2011–2013. בשנים 2016–2017, ג'סטין נבחר פעמיים לכוכב הפופ המשפיע ביותר בעולם ונכון לשנת 2022, סקרים באתרים שונים בעולם ממקמים את ביבר ברשימת עשרת האנשים הידועים והמשפיעים בעולם. בדצמבר 2024 דורג על ידי מגזין בילבורד במקום השמיני ברשימת כוכבי הפופ הגדולים ביותר של המאה ה-21 (אנ').
ביוגרפיה

ביבר נולד בלונדון השוכנת בפרובינציית אונטריו שבקנדה, וגדל בעיר סטרטפורד שבאותה הפרובינציה. מוצאו הוא צרפתי-קנדי מצד אמו וגרמני מצד אביו ושורשיו הרחוקים יותר הם אנגלים, אירים וסקוטים. הוא בן יחיד לסופרת ומפיקת סרטים פטריסיה "פטי" מלט ולנגר לשעבר ואמן לחימה בהווה ג'רמי ג'ק ביבר. הוריו, שמעולם לא נישאו, נפרדו מספר חודשים לאחר לידתו ולפיכך אמו גידלה אותו בדירה למעוטי יכולת כאם חד-הורית כשהיא עובדת במשרות עם שכר נמוך ונעזרת באמה ואביה החורג. לביבר אח ואחות קטנים למחצה, ג'קסון וג'זמין מאשתו השנייה של אביו, איתם הוא בחר לשמור על קשר.
כשנה לפני לידתו אמו פטי הפכה לנוצרייה אדוקה, מה שהשפיע על החלטתה לשלוח אותו ללמוד בבית ספר קתולי דו-לשוני.
ביוגרפיה > 2007–2009: קדם הקריירה

במהלך ילדותו אמו עודדה אותו לעסוק במוזיקה לאחר ששמה לב כי הוא מפגין עניין בדבר, ועד שהיה בן 13 ביבר לימד את עצמו לנגן בפסנתר, גיטרה ותופים. היא המשיכה לתמוך בו כאשר רשמה אותו לתחרות כישרונות מקומית בתחילת שנת 2007, במסגרתה הוא שר את השיר "So Sick" של ני-יו וזכה במקום השני. פטי הגאה תיעדה את הופעתו והעלתה את הסרטון באתר יוטיוב כדי שמשפחתו וחבריו יוכלו לצפות בו. היא החליטה להמשיך לצלם ולהעלות עוד מספר סרטונים של ביבר שר גרסאות כיסוי לשירי R&B מוכרים של זמרים כמו באו ואו, שרה מקלכלן, אלישה קיז, לייפהאוס, סטיבי וונדר, כריס בראון, ג'סטין טימברלייק, ואשר בעוד הפופולריות של ביבר באתר עולה.
ב-11 בדצמבר 2007 הוציא ביבר שיר ראשון בשם "Set A Place At Your Table", אותו כתבו ג'ייק ליסקה וקן מאנשו (אנ') והפיק ג׳יי ריהל, שפורסם באופן עצמאי בערוץ היוטיוב של ביבר, מלווה בווידאו קליפ מאולפן ההקלטות. השיר הופק כחלק מאלבום ״חג המולד״ עבור גיוס כספים לארגון מזון מקומי. ג'סטין שר 2 שירים בפרויקט ואת השאר שרו ילדים מקומיים אחרים. השיר השני, העונה לשם "Someday At Christmas", למעשה היה השיר הראשון של ג'סטין שהוקלט באולפן. זהו גם השיר ה-15 והאחרון במהדורת הדלוקס של האלבום "Under the Mistletoe" משנת 2011. בדצמבר 2021, לרגל 10 שנים לצאת האלבום "Under the Mistletoe" ביבר שחרר את השיר לצד וידאו-קליפ מצויר שפורסם בערוץ היוטיוב שלו.
ביוגרפיה > 2008–2009: תחילת הקריירה ו-My World

סקוטר בראון, מנהל השיווק לשעבר של חברת התקליטים "So So Def" חיפש סרטונים באתר יוטיוב ולחץ בטעות על אחד הסרטונים של ביבר. לאחר שהתרשם הוא החליט לאתר את התיאטרון בו התקיימה התחרות מסרטון ההופעה, ומשם הוא הגיע לבית הספר של ביבר, עד שלבסוף הצליח ליצור קשר עם אמו פטי. רק לאחר שכנועים רבים פטי הסכימה להזמנה שלו להטיס את ביבר לאטלנטה שבג'ורג'יה, ומבלי התחייבויות קודמות, כדי להקליט הקלטות דמו. שבוע לאחר מכן ביבר הוזמן לשיר בפני שני מוזיקאים מצליחים, אשר וג'סטין טימברלייק ושניהם הראו בו עניין, אמנם ביבר הוחתם לבסוף בחברת ההפקה המשותפת לאשר ובראון RBMG. לאחר מכן, ובעזרתו של אשר, חברת התקליטים "איילנד רקורדס" הסכימה לקחת עליו חסות ובאוקטובר 2008 החתימה את ביבר. בעקבות זאת ביבר ופטי עברו לאטלנטה כדי שיוכל להמשיך לעבוד ולקדם את הקריירה המוזיקלית המתפתחת שלו.
ב-18 במאי 2009 יצא לרדיו הסינגל הראשון הרשמי של ביבר, "One Time", כשבמקביל הוא ממשיך להקליט את אלבום הבכורה שלו. הסינגל הגיע למיקום שיא 12 במצעד הבילבורד הקנדי קנדה הוט 100 כבר בשבוע הראשון ליציאתו, ובהמשך הגיע למיקום שיא 17 במצעד בילבורד הוט 100. בספטמבר 2009 זכה השיר בתואר פלטינה בקנדה ובינואר 2010 השיג את אותו התואר בארצות הברית, ועד לשנת 2015 הוא צבר פופולריות רבה והוכתר כפלטינה מחומשת בארצות הברית. המיני אלבום הראשון של ביבר My World יצא ב-17 בנובמבר 2009. הסינגל השני מתוכו "One Less Lonely Girl", כמו גם שני הסינגלים השיווקים "Love Me" ו-"Favorite Girl" פורסמו בבלעדיות בחנות האייטיונס ונכנסו ל-15 המדורגים ביותר במצעד הבילבורד הקנדי ול-40 המדורגים במצעד הבילבורד. מאוחר יותר "One Less Lonely Girl" יצא אף הוא לרדיו וזכה בתואר זהב בקנדה ופלטינה בארצות הברית. על מנת לקדם את האלבום, ביבר הופיע במספר תוכניות אירוח אמריקאיות פופולריות כגון "Good Morning America" והתוכנית של אלן דג'נרס ובסדרה "טרו ג'קסון", ולצד ביקורות חיוביות ברובן ממבקרים My World מכר 137,000 עותקים כבר בשבוע הראשון ליציאתו, מה שקידם אותו למקום השישי במצעד האלבומים בילבורד 200. האלבום מכר למעלה משני מיליון עותקים ברחבי העולם והוכתר כאלבום פלטינה בארצות הברית, אוסטריה, גרמניה ונורווגיה וכפלטינה כפולה בקנדה והממלכה המאוחדת. האלבום רשם שיא חסר תקדים כשכל שיריו נכנסו למצעד הבילבורד, ובכך הפך ביבר לאמן היחידי בהיסטוריה שעשה כן.
ב-20 בדצמבר 2009 ביבר נבחר להתארח בספיישל הטלוויזיוני השנתי "Christmas in Washington" שצולם בבית הלבן, במהלכו הופיע עם השיר "Someday at Christmas" בפני נשיא ארצות הברית, ברק אובמה, והגברת הראשונה של ארצות הברית, אשתו מישל אובמה. בנוסף הוא נכלל באותה השנה ברשימת האומנים שהופיעו בספיישל הטלוויזיוני "Dick Clark's New Year's Rockin' Eve" בהנחיית ראיין סיקרסט שמתקיים מדי שנה בערב השנה החדשה.
אומנות > סגנון מוזיקלי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
אומנות > השפעות

ביבר ציין את כריס בראון, מייקל ג'קסון, הביטלס, Boyz II Men, ג'סטין טימברלייק, סטיבי וונדר, טופאק שאקור וקניה וסט כההשראות המוזיקליות שלו.
בריאיון בשנת 2012, אמר:
מוזיקה היא מוזיקה, ואני בהחלט מושפע ממייקל ג'קסון ו-Boyz II Men ואמנים שחורים - זה מה שאני אוהב.
המקור באנגלית
music is music, and I'm definitely influenced by Michael Jackson and Boyz II Men and people who were black artists—that's what I like
אומנות > קול

בשנת 2008 החל לקבל שיעורי אימון קול אצל הזמרת האמריקאית ג'אן סמית' (אנ') ואף השתתפה בכתיבת כמה משיריו.
בעוד שבצעירותו היה בעל קול סופרן, עם התחלפות קולו הוא השתנה ודומה יותר לטנור כשטווח הקול שלו משתרע בין בריטון A2 לקונטרה-טנור F4.
בביקורת על אלבומו Purpose, ניל מקורמיק מהדיילי טלגרף וכן גם קרוליין סאליבן מהגרדיאן שיבחו את קולו של ביבר ותיארו אותו כ"קול גמיש ורך".
הישגים בקריירה > תדמית ציבורית

ביבר דורג ככוכב הלוהט ביותר של שנת 2009 על ידי מגזין J-14‏ האמן החדש הטוב ביותר על ידי MuchMusic.‏
ב-2011 טענה מריה ייטר, אמריקאית בת 20 מקליפורניה כי נכנסה להיריון מג'סטין, הפרשיה סוקרה בהרחבה בתקשורת העולמית וכמעט גרמה לפרישתו של הזמר. בינואר 2012 הודתה מריה כי שיקרה בתביעה. בעקבות כך, ב-2012 ביבר פרסם את השיר היוצא דופן שלו, Maria, אשר עוסק בפרשייה.
הישגים בקריירה > רשתות חברתיות וסטרימינג

ביבר מתחזק מספר חשבונות ברשתות החברתיות, בהם אינסטגרם, טוויטר, פייסבוק, יוטיוב, טיקטוק, סנאפצ'אט, ספוטיפיי, סאונדקלאוד ועוד. הוא נוהג לשתף בחלקם את חייו האישיים ונכון למאי 2022, החשבונות הנזכרים מונים יחד כ-638 מיליון עוקבים.
החל מ-2017, הוא המוזיקאי הזכר הנעקב ביותר ברשת האינסטגרם וה-11 במספר ברשימה הכללית. כמו כן, הוא האדם בעל המספר הגבוה ביותר של פוסטים אשר החזיקו בתואר "הפוסט האהוב ביותר באינסטגרם". בפייסבוק הוא האמן הרביעי במספר העוקבים, וה־20 ברשימה הכללית.
הישגים בקריירה > רשתות חברתיות וסטרימינג > טוויטר

ג'סטין ביבר היה האדם המשפיע ביותר בטוויטר בשנים 2010–2012, שלושה אחוזים מהפעילות בטוויטר היו בנושאים הקשורים אליו ומספר העוקבים אחריו מנה כשישה מיליון. בינואר 2013, עקף את הזמרת ליידי גאגא והפך לאדם הנעקב ביותר בטוויטר.
נכון לדצמבר 2022, ג'סטין ביבר הוא המוזיקאי הנעקב ביותר ברשת טוויטר עם יותר מכ־113 מיליון עוקבים והשלישי בכלל לאחר הנשיא אובמה והטייקון ומנכ"ל טוויטר אילון מאסק אשר באפריל אף מתח ביקורת על ביבר ועל ידוענים מובילים אחרים על כך שהם ממעטים להשתמש בפלטפורמה.
הישגים בקריירה > רשתות חברתיות וסטרימינג > יוטיוב

לדברי יאן הופמן מהניו יורק טיימס, חלק מהערצה של ביבר נובעת מערוץ היוטיוב שלו. בסיס המעריצים המוקדם של ביבר התפתח ביוטיוב עוד לפני יציאת אלבום הבכורה שלו My World בנובמבר 2009, ועוד לפני פרסומו גרפו הסרטונים של ביבר ביוטיוב מיליוני צפיות.
ג'סטין ביבר הוא האמן המושמע ביוטיוב בכל הזמנים והוא היחיד אשר 11 משיריו חצו את רף המיליארד צפיות באתר כשבנוסף, 18 סרטונים עקפו את רף החצי מיליארד צפיות, מתוכם שלושה עקפו את רף ה־2 מיליארד ואחד את רף ה־3 מיליארד. השיר "Baby" החזיק למעלה משנתיים בתואר הסרטון הנצפה ביותר בהיסטוריה של יוטיוב. כמו כן הוא הווידאו הרביעי בעל כמות ה"לא אהבתי" (והווידאו ה-16 בעל כמות ה"אהבתי") הגבוה ביותר באתר ובעבר במקום הראשון, ביבר אף התייחס לזאת בראיון לג'יימס קורדן.
ב־2015 השיר "Sorry" הגיע תוך 136 ימים למיליארד צפיות, תוך 394 יום לשני מיליארד ולאחר 1,044 לשלושה מיליארד והיה לסרטון הנצפה ביותר ביוטיוב של אותה שנה. ביבר החזיק בשיא מספר המנויים ביוטיוב (כמוזיקאי) ממאי 2010 עד ספטמבר 2021 עם כ־66 מיליון מנויים, כיום כמוזיקאי השלישי ברשימה ובמקום הראשון כמוזיקאי סולו וכן האמן עם כמות צפיות כוללות הגבוהים ביותר באתר (51.8 מיליארד צפיות, מקום 28 ברשימה). הוא דורג על ידי Celebuzz כאחד מכוכבי ה־YouTube הגדולים של העשור.
הישגים בקריירה > רשתות חברתיות וסטרימינג > ספוטיפיי

בשנת 2021 ביבר שבר שיא של כל הזמנים במספר ההשמעות החודשיות בספוטיפיי עם למעלה מ-94 מיליון מאזינים חודשיים, ועל כך מחזיק בשיא גינס.
ב-2018 היה לאדם הראשון שצבר מיליארד השמעות בפלטפורמה. הוא האמן עם הכי הרבה שירים ברשימת השירים המושמעים ביותר בספוטיפיי (כשמתוכם 6 שירים בטופ 100). והיחיד אשר 10 משיריו עברו את רף מיליארד השמעות בפלטפורמה.
בין השיאים לפי גינס שיאי עולם שהשיג אך נשברו אחר כך ניתן למנות את "האלבום המוזרם ביותר בספוטיפיי" "הרצועה המוזרמת ביותר בספוטיפיי בו זמנית" "האלבום המוזרם ביותר בספוטיפיי בשבוע אחד" "הרצועה המוזרמת ביותר בספוטיפיי תוך 24 שעות" ו"הרצועה המוזרמת ביותר בספוטיפיי משבוע צאתו".
נכון ליוני 2023, ביבר הוא האמן השישי המושמע ביותר בספוטיפיי, עם מעל ל-30 מיליארד השמעות במצטבר, והשמיני במספר ההשמעות החודשיות עם מעל ל-70 מיליון השמעות חודשיות. כמו כן, הוא האמן השביעי במספר העוקבים בפלטפורמה, עם מעל ל-70 מיליון עוקבים.
חיים אישיים > אמונות

ביבר מגדיר את עצמו כנוצרי מאמין, הוא הצהיר כי הוא נוהג להתפלל וכי "אלוהים הוא הסיבה שאני כאן". ב-9 בינואר 2014 הוטבל לנצרות על ידי הכומר הפנטקוסטלי קרל לנץ (אנ') מכנסיית הילסונג שבניו יורק. ג'סטין תיאר את לנץ כחבר טוב אך לאחר התפרסמות שערוריות בהם לנץ היה מעורב אמר ביבר כי "זו לא הכנסייה שלו". לביבר מספר קעקועים להם משמעות דתית ביניהם שני צלבים, דמותו של ישו וכן כיתוב "בן האלוהים" המעוטר במספר דמויות מיתולוגיות.
מנהלו היהודי של ג'סטין, סקוטר בראון אמר ב-2010 במהלך ריאיון כי בעקבותיו ג'סטין ביבר החל לקרוא את קריאת שמע לפני כל תחילת הופעה.
ב-2011 במהלך ריאיון לרולינג סטון אמר ביבר כי "אני לא מאמין בהפלות" וכי "זה כמו להרוג תינוק" עם זאת, כשנשאל על כך בהקשר של מקרה אונס אמר: "אני מניח שלא הייתי במצב הזה, אז לא אוכל לשפוט". ב-2022, בעקבות ביטול פסק דין רו נגד וייד פרסם ביבר באינסטגרם: "אני חושב שלנשים צריכה להיות הבחירה מה לעשות עם הגוף שלהן".
חיים אישיים > מצב נפשי

ג'סטין שיתף בפומבי את מצבו הנפשי המעורער במספר הזדמנויות, הוא התמודד עם מספר אתגרים נפשיים כגון דיכאון, חרדה ואובדנות במהלך תקופת הקריירה שלו ואת סיבוב ההופעות השלישי שלו, Purpose World Tour, הוא סיים מוקדם מהמתוכנן עקב דיכאון ותשישות.
בשנת 2021, במהלך הסדרה התיעודית עליו ג'סטין ביבר: עונות, שיתף כי נהג להשתמש בכדורים כגון MDMA ופטריות הזיה בשלבים מסוימים בקריירה שלו והמצב אף הגיע למצבים בהם המאבטחים היו באים לבדוק את הדופק שלו בשנתו כדי לוודא שהוא בחיים.
חיים אישיים > מצב בריאותי

בפברואר 2022 בתחילתו של סבב ההופעות הרביעי שלו, Justice World Tour, חלה בנגיף הקורונה ונאלץ לבצע שינויים במועדי ההופעות.
ב-7 ביוני 2022, בעיצומו של סבב ההופעות, חשף ביבר כי הוא חולה במחלת רמזי האנט, הגורמת לשיתוק הפנים, ויצר באז ותקשורת גדולה על המשך קיום סיבוב ההופעות, ב-19 ביולי, נודע כי ביבר החלים מהתסמונת והחל להופיע, הוא אישר את המשך סדר הופעותיו.
חיים אישיים > פרשיות משפטיות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חיים אישיים > מערכות יחסים

בסוף שנת 2010, החל ביבר לצאת עם הזמרת האמריקאית סלינה גומז. מערכת יחסים זו נמשכה לסירוגין עד אוקטובר 2012.
בשנת 2011, השחקן האמריקאי סטיבן בולדווין, הפגיש את בתו, היילי בולדווין עם ג'סטין ומאז החלה ההיכרות בין השניים והם אף יצאו לתקופה קצרה ב־2016.
בחודשים אוגוסט - דצמבר של שנת 2016 ניהל מערכת יחסים מתוקשרת עם בתו של הזמר ליונל ריצ'י, סופיה ריצ'י.
באוקטובר 2017, הופיעו דיווחים על חידוש מערכת היחסים של גומז וביבר, ובסוף נובמבר השניים הודיעו שהם זוג, אך הם נפרדו שוב במרץ 2018. בתוכנית האירוח, המופע של אלן דג'נרס, אמר ביבר לאלן דג'נרס שאת הרבה מהשירים שלו הוא כתב על סלינה, כשמהמפורסמים שביניהם; Sorry ,Mark My Words ,?What Do You Mean.
ביולי 2018 הוא חידש את הקשר הזוגי עם בולדווין וב־7 ביולי 2018 השניים התארסו. הם קיבלו את רישיון הנישואים שלהם בספטמבר 2018 השניים מתגוררים בווטרלו, אונטריו שבקנדה. הם ערכו טקס חתונה נוסף ב-30 בספטמבר 2019 בדרום קרוליינה. ב-23 באוגוסט 2024 נולד בנם הבכור, ג'ק בלוז ביבר.
חיים אישיים > משפחתו

לג'סטין ארבעה אחים מצד אביו, ג'רמי ביבר, שלושה מהם; ג'סמין, ג'קסון וביי הם אחים-למחצה, ואחת, אלי רבלו, היא אחות-חורגת ללא קשר ביולוגי. בשנת 2011 השתתפו פטי מלט, ג'רמי, ג'קסון וג'סמין ביבר בסרט התיעודי "ג'סטין ביבר: הסרט".